ಆಕ್ಟಿಂಗ್ ಬರಲ್ಲ, ಆದ್ರೂ ಅವಾರ್ಡ್ ತಗೋತೀನಿ: ನಟಿ ಸಿಂಧು ಲೋಕನಾಥ್ ಕಹಿಕಾವ್ಯ

ವಿಕ್ಕಿ ಪೀಡಿಯಾ ಅವರ ‘ನಾನು ನಂದಿನಿ ಬೆಂಗಳೂರಿಗೆ ಬಂದೀನಿ’ (Naanu Nandini) ಹಾಡು ವೈರಲ್ ಆಗುತ್ತಿದ್ದಂತೆಯೇ ಅನೇಕರು ನಾನಾ ವಿಧದಲ್ಲಿ ಈ ಹಾಡನ್ನು ಬಳಸಿಕೊಳ್ಳುತ್ತಿದ್ದಾರೆ. ಸಾಹಿತ್ಯವನ್ನು ಬದಲಾಯಿಸಿ ತಮ್ಮದೇ ಆದ ರೀತಿಯಲ್ಲಿ ಸಾಂಗ್ ಮಾಡುತ್ತಿದ್ದಾರೆ. ಆದರೆ ನಟಿ ಸಿಂಧು ಲೋಕನಾಥ್ (Sindhu Loknath) ಸಾಹಿತ್ಯವನ್ನೇ ಬದಲಾಯಿಸಿ ಒಂದಷ್ಟು ನಟಿಯರನ್ನು ಕಾಲೆಳೆದಿದ್ದಾರೆ. ಜೊತೆಗೆ ಸಿನಿಮಾ ರಂಗದ ಕಹಿ ಸತ್ಯವನ್ನೂ ಅವರು ಹೊರಗೆ ಹಾಕಿದ್ದಾರೆ.

ಸಿಂಧು ಲೋಕನಾಥ್ ಸಾಹಿತ್ಯದಲ್ಲಿ ಬಂದ ನಂದಿನಿ ಹಾಡು ತಮಾಷೆ ಅಂತೆ ಅನಿಸಿದರೂ, ವಾಸ್ತವವನ್ನು ತೆರೆದಿಟ್ಟಿದೆ. ಪ್ರತಿಭೆ ಇಲ್ಲದೇ ಇದ್ದರೂ, ಅವಾರ್ಡ್ ಪಡೆಯುವವರ ವಿರುದ್ಧ ಈ ಹಾಡನ್ನು ತಿರುಗಿಸಿದ್ದಾರೆ. ಗ್ಲಾಮರ್ ಇದೆ ಅಂದ ಮಾತ್ರಕ್ಕೆ ಅವಕಾಶ ಪಡೆಯುತ್ತೇನೆ ಎನ್ನುವವರ ಬಗ್ಗೆಯೂ ಅವರು ತಿವಿದಿದ್ದಾರೆ.

ಸಿಂಧು ಬರೆದ ಹಾಡು

ನಾನು ನಂದಿನಿ ಬೆಂಗಳೂರಿಗೆ ಬಂದೀನಿ

ಸಿನಿಮಾ ಮಾಡ್ತೀನಿ, ಹೀರೋಯಿನ್ ಆಗ್ತೀನಿ

ಆಕ್ಟಿಂಗ್ ಬರಲ್ಲ, ಆದ್ರೂ ಅವಾರ್ಡ್ ತಗೋತೀನಿ

ಬಂದಿದ್ದ್ ದುಡ್ಡೆಲ್ಲ ಮಜಾ ಉಡಾಯಿಸ್ತೀನಿ

ಬಾರೇ ನಂದಿನಿ ಬೆಂಗಳೂರು ತೋರಸ್ತೀನಿ

ಬೇ ಬೇ ಬೇಡಾ

ಬಾರೇ ನಂದಿನಿ ಡ್ರೈವ್ ಕರ್ಕೊಂಡು ಹೋಗ್ತೀನಿ

ಓಹ್‍ ಬೇಡ ಓಹ್ ಬೇಡ.

ಬಾರೇ ನಂದಿನಿ ಟಾಲಿವುಡ್ ತೋರಸ್ತೀನಿ

ಬೇ ಬೇ ಬೇಡ

ಬಾರೇ ನಂದಿನಿ ಕಾಲಿವುಡ್ ತೋರಸ್ತೀನಿ

ಬೇ ಬೇ ಬೇಡ..

ನೋಡಮ್ಮ ಇಲ್ಲಿ ನೀನು ಆಕ್ಟಿಂಗ್ ಕಲಿಬೇಕು

ಇಲ್ಲದಿದ್ರೆ ನಿಂಗಿಲ್ಲ ಕಷ್ಟ ಆಗುತ್ತದೆ

ಸರ್ ನಾನು ಗ್ಲಾಮರಸ್ ಬಟ್ಟೆ ಹಾಕೊತೀನಿ

ಯಾಕಂದ್ರೆ ನಾನ್ ಆಕ್ಟಿಂಗ್ ಅಷ್ಟಕ್ ಅಷ್ಟೆ, ಐ ಕ್ಯಾನ್ ಟ್ರೈ, ಐ ಕ್ಯಾನ್ ಆಕ್ಟ್, ಇಫ್ ನಾಟ್ ಐ ವಿಲ್ ಫ್ಲೈ ಟು ಬಾಲಿವುಡ್

ನಾನು ನಂದಿನಿ ಬೆಂಗಳೂರಿಗೆ ಬಂದೀನಿ

ಸಿನಿಮಾ ಮಾಡ್ತೀನಿ, ಹೀರೋಯಿನ್ ಆಗ್ತೀನಿ

ಆಕ್ಟಿಂಗ್ ಬರಲ್ಲ, ಆದ್ರೂ ಅವಾರ್ಡ್ ತಗೋತೀನಿ

ಹೀಗೆ ಸಾಹಿತ್ಯವೊಂದನ್ನು ಬರೆದು ವಿಕ್ಕಿ ಪೀಡಿಯಾ ಪೋಸ್ಟ್ ಗೆ ಪ್ರತಿಕ್ರಿಯಿಸಿದ್ದಾರೆ. ಅದಕ್ಕೆ ಅನೇಕರು ಪ್ರತಿಕ್ರಿಯೆ ಕೂಡ ನೀಡಿದ್ದಾರೆ. ಅವರು ಹೆಸರನ್ನೂ ಹಾಕಬಹುದಿತ್ತು ಎಂದು ಕೆಲವರು ಕಾಮೆಂಟ್ ಮಾಡಿದ್ದಾರೆ.